CELEX: 62015TA0435
Language: bg
Date: 2017-10-10 00:00:00
Title: Дело T-435/15: Решение на Общия съд от 10 октомври 2017 г. — Kolachi Raj Industrial/Комисия (Дъмпинг — Внос на велосипеди, изпращани от Камбоджа, Пакистан и Филипините — Разширяване към този внос на обхвата на окончателното антидъмпингово мито, наложено върху вноса на велосипеди с произход от Китай — Регламент за изпълнение (ЕС) 2015/776 — Член 13, параграф 2, букви а) и б) от Регламент (ЕО) № 1225/2009 — Операции по комплектоване — Място на изпращане и произход на велосипедни части — Сертификати за произход — Недостатъчна доказателствена стойност — Производствени разходи за велосипедни части)

27.11.2017   
            
            
               BG
            
            
               Официален вестник на Европейския съюз
            
            
               C 402/23
            
         Решение на Общия съд от 10 октомври 2017 г. — Kolachi Raj Industrial/Комисия
   (Дело T-435/15) (1)
   
   ((Дъмпинг - Внос на велосипеди, изпращани от Камбоджа, Пакистан и Филипините - Разширяване към този внос на обхвата на окончателното антидъмпингово мито, наложено върху вноса на велосипеди с произход от Китай - Регламент за изпълнение (ЕС) 2015/776 - Член 13, параграф 2, букви а) и б) от Регламент (ЕО) № 1225/2009 - Операции по комплектоване - Място на изпращане и произход на велосипедни части - Сертификати за произход - Недостатъчна доказателствена стойност - Производствени разходи за велосипедни части))
   (2017/C 402/29)
   Език на производството: английски
   
      Страни
   
   
      Жалбоподател: Kolachi Raj Industrial (Private) Ltd (Карачи, Пакистан) (представител: P. Bentley, QC)
   
      Ответник: Европейска комисия (представители: J.-F. Brakeland, M. França и A. Demeneix)
   
      Встъпила страна в подкрепа на ответника: European Bicycle Manufacturers Association (EBMA) (представители: L. Ruessmann, avocat и J. Beck, solicitor)
   
      Предмет
   
   Жалба на основание член 263 ДФЕС за отмяна на Регламент за изпълнение (ЕС) 2015/776 на Комисията от 18 май 2015 година за разширяване на обхвата на окончателното антидъмпингово мито, наложено с Регламент (ЕС) № 502/2013 на Съвета върху вноса на велосипеди с произход от Китайската народна република, към вноса на велосипеди, изпращани от Камбоджа, Пакистан и Филипините, независимо дали са декларирани с произход от Камбоджа, Пакистан и Филипините (ОВ L 122, 2015 г., стр. 4), в частта му относно жалбоподателя
   
      Диспозитив
   
   
               1)
            
            
               Отменя Регламент за изпълнение (ЕС) 2015/776 на Комисията от 18 май 2015 г. за разширяване на обхвата на окончателното антидъмпингово мито, наложено с Регламент (ЕС) № 502/2013 на Съвета върху вноса на велосипеди с произход от Китайската народна република, към вноса на велосипеди, изпращани от Камбоджа, Пакистан и Филипините, независимо дали са декларирани с произход от Камбоджа, Пакистан и Филипините в частта, която се отнася до Kolachi Raj Industrial (Private) Ltd.
            
         
               2)
            
            
               Осъжда Европейската комисия да понесе направените от нея съдебни разноски, както и тези, направени от Kolachi Raj Industrial (Private).
            
         
               3)
            
            
               European Bicycle Manufacturers Association (EBMA) понася направените от нея съдебни разноски.
            
         
      (1)  ОВ C 328, 5.10.2015 г.